Mtihani wa Golden Elite juzuu ya pili 2021

102/3 
KISWAHILI 
Karatasi ya 3 
FASIHI 
OKTOBA 2021 
Muda: Saa 2 

MTIHANI WA GOLDEN ELITE  
JUZUU YA PILI 2021 
Hati ya Kuhitimu Kisomo cha Sekondari 
KISWAHILI 
Karatasi ya 3 
FASIHI 
Muda: Saa 2 
MAAGIZO 
? Jibu maswali manne pekee. 
? Swali la kwanza ni la lazima. 
? Maswali hayo mengine matatu yachaguliwe kutoka sehemu nne zilizobaki; yaani: Hadithi  fupi, Ushairi, Tamthilia na Fasihi Simulizi. 
? Usijibu maswali mawili kutoka sehemu moja. 
? Watahiniwa ni lazima wahakikishe kwamba kurasa zote za karatasi hii zimepigwa chapa  sawasawa na kuwa maswali yote yamo. 
? Majibu yaandikwe kwa lugha ya Kiswahili
1
SWALI LA LAZIMA 
CHOZI LA HERI  A MATEI 
Maisha yangu yalijaa shubiri tangu utotoni. 
a) Eleza muktadha wa dondoo hili (al. 4) b) Kwa kutolea mfano, bainisha tamathali ya usemi inayojitokeza katika kauli hii.  (al.2) 
  c) Jadili athari za vita katika jumuia ya Chozi la Heri (al. 14) TAMTHILIA  KIGOGO - P  KEYA 
Jibu swali 2 au 3 
 2. Siwezi mimi, siwezi, sitaki kuwa gurudumu la akiba ..... hujayaacha hayo? a) Eleza muktadha wa dondoo (al.4) b) Eleza sifa nne za msemaji wa kauli hii (al.4 c) Tambua matumizi 12 ya jazanda katika tamthilia (al. 12) 
AU 
 3. Kuyaopoa mataifa machanga kutoka kwa kinamasi cha madhulumu kuna gharama yake.  Ukirejelea tamthilia ya Kigogo, ipatie nguvu kauli hii. (al. 20) 
HADITHI FUPI  TUMBO LISILOSHIBA  ALFA C / DUMU K. 
Jibu swali 4 au 5 
Nizikeni papa hapa  Ken Walibora 
4. Ndugu yangu tahadhari na hawa......... 
 a) Eleza muktadha wa dondoo (al.4) b) Eleza sifa za msemewa (al.4) c) Taja na ufafanue maudhui sita katika hadithi hii (al.12 )
AU 
5. a) Tulipokutana Tena  Alfa Chokocho 
 Jadili jinsi maudhui ya umaskini yalivyoshughulikiwa katika hadithi ya Tulipokutana Tena.  (al. 10) Mame Bakari 
b) Kina dada wanaobakwa wanakabiliwa na change moto nyingi. Tetea. (al. 10) 
USHAIRI 
jIbu swali 6 au 7 
6. Soma shairi lifuatalo kisha ujibu maswali 
Alikwamba wako mama, kajifanya hupuliki, 
Kakuasa kila jema, ukawa ngoo! Hutaki, 
Sasa yamekusakama, popote hapashikiki, 
Uliyataka mwenyewe! 
Babayo lipokuonya, ukamwona ana chuki, 
Mambo ukaboronganya, kujifanya hushindiki, 
Sasa yamekunganya, kwa yeyote hupendeki, 
Uliyataka mwenyewe! 
Mazuri uliodhania, yamekuletea dhiki, 
Mishikeli miania, kwako ona haitoki 
Mwanzo ungekumbukia, ngekuwa huaziriki, 
Uliyataka mwenyewe! 
Dunia nayo hadaa, kwa fukara na maliki, 
Ulimwenguni shujaa, hilo kama hukumbuki,  
Ya nini kuyashangaa? Elewa hayafutiki, 
Uliyataka mwenyew! 
Mwenyewe umelichimba, la kukuzika handaki, 
Ulijidhania samba, hutishiki na fataki, 
Machangu yamekukumba, hata neno hutamki, 
Uliyataka mwenyewe! 
Kwa mno ulijivuna, kwa mambo ukadiriki, 
Na tena ukajiona, kwamba we mstahiki,
3 
Ndugu umepatikana, mikanganyo huepuki, 
Uliyataka mweyewe! 
Maswali 
 a) Eleza dhamira ya shairi hili (al.2) b) Tambua njia mbili anazotumia mtunzi wa shairi hili kuusisitiza ujumbe wake. (al.2) c) Taja na utoe mifano ya aina zozote mbili za tamathali za usemi zilizotumika katika  
  shairi. (al.4) d) Andika ubeti wa tatu katika lugha nathari/tutumbi (al.4) 
e) Kwa kutoa mfano mmoja mmoja onyesha aina mbili za idhini ya kishairi katika shairi  hili (al.4) 
f) Bainisha toni ya shairi hili (al.2) g) Eleza maana ya maneno haya kama yalivyotumiwa katika shairi (al.2) 
i) mstahiki 
ii) hupuliki 
SHAIRI 
7. Soma shairi lifuatalo kisha ujibu maswali 
Nikiwa na njaa na matambara mwilini 
Nimehudumika kama hayawani 
Kupigwa na kutukanwa 
Kimya kama kupita kwa shetani 
Nafasi ya kupumzika hakuna 
Ya kulala hakuna 
Ya kuwaza hakuna 
Basi kwani hili kufanyika 
Ni kosa gani lilotendeka 
Liloniletea adhabu hii isomalizika? 
Ewe mwewe urukaye juu angani 
Wajua lililomo mwangu moyoni 
Niambie pale mipunga inapopepea 
Ikatema miale ya jua
4 
Mamangu bado angali amesimama akinisubiri? 
Je nadhari hujitokeza usoni 
Ikielekea huku kizuizini? 
Mpenzi mama, nitarudi nyumbani 
Nitarudi hata kama ni kifoni 
Hata kama maiti yangu imekatikakatika 
Vipande elfu, elfu kumi 
Nitarudi nyumbani 
Nikipenya kwenye ukuta huu 
Nikipitia mwingine kama shetani 
Nitarudi mpenzi mama... 
Hata kama kifoni. 
Maswali 
 a) Lipe shairi hili kichwa mwafaka (al.1) b) Tambua nafsineni katika shairi hili (al.2) c) Eleza toni katika shairi hili (al.2) d) Taja mambo manne ambayo mshairi analalamikia (al.4) e) Fafanua dhamira katika shairi hili (al 2) f) Thibitisha kuwa hili ni shairi huru (al 2) g) Taja na ufafanue sifa mbili za mshairi (al 2) h) Fafanua mbinu 3 za kimtindo zilizotumika katika ubeti wa tatu (al 3) i) Eleza maana ya maneno yafuatoyo kama yalivyotumiwa katika shairi hili (al 2) 
i) Hayawani 
ii) Nadhari
5FASIHI SIMULIZI 
 a) Maudhui na Fani ya maigizo hutegemea mwigizaji. Thibitisha kwa hoja tano. (al. 5) b) Taja aina mbili za miviga (al. 2) c) Eleza hasara tatu za miviga (al. 3) d) Soma kifungu kifuatacho kisha ujibu maswali 
Ikiwa wewe kweli ni mkazamwanangu 
Name ndiye nilompa uhai mwana unoringia 
Anokufanya upite ukinitemea mate 
Chakula kuninyima, wajukuu kunikataza ushirika, 
Miungu nawaone chozi langu, wasikie kilio changu, 
Mizimu nawaone uchungu wangu 
Radhi zao wasiwahi kukupa, 
Laana wakumiminie, 
Uje kulizwa mara mia na wanao, 
Usiwahi kufurahia hata siku moja pato lao, 
Watalokupa likuletee simanzi badala ya furaha 
Wakazawanao wasikuuguze katika utu uzima wako! 
Maswali 
i. Tambua aina ya mazungumzo katika tungo na utoe sabau (al.2 ) ii. Msemaji ni nani katika tungo hili (al. 1) iii. Tambua sifa mbili za anayeelekezewa mazungumzo haya (al. 2) iv. Taja na ueleze sifa tano za kipera hiki cha mazungumzo (al. 5)